Klubben er meget tilfreds med deres træner-team, som i efteråret har begyndt et generationsskifte på førsteholdet med mange nye unge spillere i truppen. Klubben skriver i sin pressemeddelelse: Klubbens strategi er gennem en styrkelse af vores U-17 og U-19 divisionshold selv at udvikle vores mange unge talenter, og herigennem sikre kvalificerede spillere til førsteholdet. Dette arbejde sker i et meget tæt samarbejde med trænerteamet i ungdomsafdelingen, og Peter og Henning har i efteråret og her i opstarten gjort et meget positivt indtryk, og har stor opbakning i truppen. Thisted FC er her i vinterpausen placeret på en tredjeplads i 2. division, og målet er fortsat en topplacering i år, og i næste sæson spille med om oprykning.

Opsummering:
Thisted FC har forlænget aftalerne med cheftræner Peter Christensen og assistenttræner Henning Pedersen til udgangen af juni 2013.